## Rješenje kojim se trgovačkom društvu Štedbanka d.d., Zagreb, odobrava prospekt o izdavanju 50.000 redovnih dionica na ime, privatnom ponudom, serije "C", ukupne vrijednosti 25.000.000,00 kuna, pojedin

### NN 74/2007 (18.7.2007.), Rješenje kojim se trgovačkom društvu Štedbanka d.d., Zagreb, odobrava prospekt o izdavanju 50.000 redovnih dionica na ime, privatnom ponudom, serije "C", ukupne vrijednosti 25.000.000,00 kuna, pojedin

# HRVATSKA AGENCIJA ZA NADZOR FINANCIJSKIH USLUGA

2355

Sukladno
odredbama članka 15. stavak 1. točka 4. alineja 1. i članka 8. stavak 1. Zakona
o Hrvatskoj agenciji za nadzor financijskih usluga (»Narodne novine«, br. 140/05) te članka 22. stavak 4. Zakona o tržištu
vrijednosnih papira (»Narodne novine« br. 84/02,
138/06), temeljem zahtjeva društva Štedbanka d.d.,
Zagreb, Slavonska avenija 3, za odobrenje prospekta o izdavanju dionica
privatnom ponudom, Uprava Hrvatske agencije za nadzor financijskih usluga je na
sjednici održanoj 12. srpnja 2007. godine, donijela

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1.
Trgovačkom društvu Štedbanka d.d., Zagreb, Slavonska
avenija 3, odobrava se prospekt o izdavanju 50.000 redovnih dionica na ime,
privatnom ponudom, serije »C«, ukupne vrijednosti25.000.000,00 kuna,
pojedinačne nominalne vrijednosti 500,00 kuna po dionici.

2.
Ovo rješenje objavit će se u »Narodnim novinama«.

```
Obrazloženje
```

I.
Trgovačko društvo Štedbanka d.d., Zagreb, Slavonska
avenija 3 (u daljnjem tekstu: Izdavatelj), podnijelo je Hrvatskoj agenciji za
nadzor financijskih usluga (u daljnjem tekstu: Agencija), 31. svibnja 2007.
godine, zahtjev za odobrenje prospekta o izdavanju redovnih dionica privatnom
ponudom i dokumentaciju, sukladno Zakonu o tržištu vrijednosnih papira
(»Narodne novine« br. 84/02, 138/06, u daljnjem
tekstu: ZTVP) i Pravilniku o sadržaju zahtjeva i prilozima za odobrenje
prospekta i skraćenom prospektu (»Narodne novine« broj 118/03, u daljnjem
tekstu: Pravilnik), a 29. lipnja i 3. srpnja 2007. godine zatražene izmjene i
dopune prospekta.

II.
U provedenom postupku je utvrđeno da je Glavna Skupština Izdavatelja, 17.
svibnja 2007. godine donijela Odluku o povećanju temeljnog kapitala.

Sukladno
navedenoj Odluci Izdavatelja, temeljni kapital Izdavatelja povećat će se s
iznosa od 225.000.000,00 kuna za iznos od 25.000.000,00 kuna na iznos od
250.000.000,00 kuna, izdavanjem 50.000 redovnih dionica na ime, serije »C« u
nematerijaliziranom obliku, nominalne vrijednosti 500,00 kuna po dionici, privatnom
ponudom, uplatom u novcu.

Pravo
na upis i uplatu dionica predmetnog izdanja, pripada postojećim dioničarima
Izdavatelja upisanim u depozitorij Središnje
depozitarne agencije, razmjerno njihovom udjelu u dotadašnjem temeljnom
kapitalu Izdavatelja.

Odobreni
prospekt o izdavanju dionica privatnom ponudom, dostavit će se ulagateljima u roku od 2 (dva) dana od konačnosti rješenja
Agencije o odobrenju predmetnog prospekta.

Upis
dionica izvršit će se u dva kruga.

U
prvom krugu svaki dioničar ima pravo upisati onaj dio novih dionica koji
odgovara njegovu udjelu u dotadašnjem temeljnom kapitalu Izdavatelja. Pri tome
dioničar mora naznačiti u upisnici želi li sudjelovati u drugom krugu (ukoliko
nakon prvog kruga preostane dionica koje nisu upisane u prvom krugu). Prvi krug
za upis dionica predmetnog izdanja traje 5 (pet) dana i počinje teći treći dan
računajući od dana konačnosti rješenja Agencije o odobrenju prospekta o
izdavanju dionica privatnom ponudom.

Pravo
na upis dionica predmetnog izdanja u drugom krugu, koji traje 5 (pet) dana od
isteka roka za upis dionica u prvom krugu, imaju samo oni dioničari koji su u
prvom krugu u upisnici naznačili da žele sudjelovati i u drugom krugu. U drugom
krugu dioničari koji su za to iskazali interes u prvom krugu, mogu upisati
eventualno preostale dionice koje nisu upisane u prvom krugu.

Uplata
upisanih dionica predmetnog izdanja traje 5 (pet) dana i počinje teći od dana
isteka roka za upis dionica u drugom krugu.

Predmetno
izdanje dionica smatrat će se uspješnim ukoliko u navedenom roku za upis i
uplatu dionica bude upisano 100% dionica koje se namjeravaju izdati.

III.
Nadalje, utvrđeno je da je Izdavatelj uplatio naknadu i administrativnu
pristojbu sukladno odredbi članka 4. stavak 2. toč­ka
1. Pravilnika o vrsti i visini naknada i administrativnih pristojbi Hrvatske
agencije za nadzor financijskih usluga (»Narodne novine« br.
45/06, 11/07).

IV.
Ocjenjujući utvrđeno činjenično stanje, Agencija je utvrdila da su zahtjevu za
odobrenje prospekta o izdavanju redovnih dionica Izdavatelja privatnom ponudom,
priloženi svi prilozi propisani Zakonom i Pravilnikom te da podneseni prospekt
sadrži sve podatke u skladu s odredbom članka 21. i 26. stavak 2. ZTVP-a.

Slijedom
navedenog, ispunjeni su uvjeti za odobrenje podnesenog prospekta te je,
sukladno odredbi članka 22. stavka 4. Zakona, riješeno kao u točki 1. izreke.

V.
Na temelju odredbe članka 8. stavak 3. Zakona o Hrvatskoj agenciji za nadzor
financijskih usluga, ovo Rješenje objavljuje se u »Narodnim novinama«.

UPUTA
O PRAVNOM LIJEKU

Protiv
ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa:
UP/I-451-04/07-11/11

Urbroj: 326-111/07-8

Zagreb,
12. srpnja 2007.

Predsjednik Uprave

**Ante Samodol, v. r.**

Ostalo, NN 74/2007-2355